CELEX: 32015R1897
Language: hr
Date: 2015-10-21 00:00:00
Title: Provedbena uredba Komisije (EU) 2015/1897 оd 21. listopada 2015. o izmjeni Uredbe (EZ) br. 2056/2001 u pogledu obveze iskrcavanja

22.10.2015   
            
            
               HR
            
            
               Službeni list Europske unije
            
            
               L 277/11
            
         PROVEDBENA UREDBA KOMISIJE (EU) 2015/1897
   оd 21. listopada 2015.
   o izmjeni Uredbe (EZ) br. 2056/2001 u pogledu obveze iskrcavanja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 850/98 od 30. ožujka 1998. o očuvanju ribolovnih resursa putem tehničkih mjera za zaštitu nedoraslih morskih organizama (1), a posebno njezin članak 48.,
   budući da:
   
               (1)
            
            
               Jedan od ciljeva Uredbe (EU) br. 1380/2013 Europskog parlamenta i Vijeća (2) jest postupno uklanjanje odbačenog ulova uvođenjem obveze iskrcavanja za ulove vrsta koje podliježu ograničenjima ulova. Određenim odredbama Uredbe Komisije (EZ) br. 2056/2001 (3) o utvrđivanju dodatnih tehničkih mjera za obnavljanje stokova bakalara u Sjevernom moru i zapadno od Škotske ribari se obvezuju na odbacivanje ribe. Kako bi se otklonile neusklađenosti između te Uredbe i obveze iskrcavanja i kako bi se obvezu iskrcavanja učinilo operativnom, te bi odredbe trebalo izmijeniti.
            
         
               (2)
            
            
               Konkretno, kako bi se osigurala provedba obveze iskrcavanja, Uredbu (EZ) br. 2056/2001 trebalo bi izmijeniti uvođenjem zahtjeva da se svi nenamjerni ulovi morskih organizama vrsta koje podliježu obvezi iskrcavanja i koje su ulovljene u količinama koje premašuju ograničenja sastava ulova, iskrcaju i oduzmu od kvota.
            
         
               (3)
            
            
               Mjere predviđene ovom Uredbom u skladu su s mišljenjem Odbora za ribarstvo i akvakulturu,
            
         DONIJELA JE OVU UREDBU:
   Članak 1.
   Uredba (EZ) br. 2056/2001 mijenja se kako slijedi:
   
               1.
            
            
               U članku 2. dodaje se sljedeća točka 3.:
               
                           „3.
                        
                        
                           ‚nenamjerni ulovi’ znači slučajni ulovi morskih organizama koje se u skladu s člankom 15. Uredbe (EU) br. 1380/2013 Europskog parlamenta i Vijeća (4) mora iskrcati i oduzeti od kvota bilo zbog toga što su ispod minimalne referentne veličine za očuvanje ili zbog toga što premašuju količine dopuštene prema pravilima o sastavu ulova i usputnom ulovu.
                        
                     
                  (4)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).”"
						
            
         
               2.
            
            
               Umeće se sljedeći članak 9.a:
               „Članak 9.a
               Ako su morski organizmi vrste koja podliježe obvezi iskrcavanja ulovljeni u količinama koje premašuju dopuštene postotke ili količine navedene u članku 4. stavcima 1. do 6., članku 5. stavku 2., članku 6. stavku 2., članku 7. i članku 8. ove Uredbe, primjenjuje se članak 15. Uredbe (EU) br. 1380/2013. Navedene nenamjerne ulove iskrcava se i oduzima od kvota. Takvi se nenamjerni ulovi ne smatraju povredom dopuštenih postotaka sastava ulova utvrđenih u tim člancima.”
            
         Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. listopada 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 125, 27.4.1998., str. 1.
   
   
      (2)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).
   
      (3)  Uredba Komisije (EZ) br. 2056/2001 od 19. listopada 2001. o utvrđivanju dodatnih tehničkih mjera za obnavljanje stokova bakalara u Sjevernom moru i zapadno od Škotske (SL L 277, 20.10.2001., str. 13.).